PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**ROKIŠKIO RAJONO SAVIVALDYBĖS ŠVIETIMO ĮSTAIGŲ, TEIKIANČIŲ IKIMOKYKLINĮ UGDYMĄ, LAUKO AIKŠTELIŲ ATNAUJINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės švietimo įstaigų, teikiančių ikimokyklinį ugdymą, lauko aikštelių atnaujinimo tvarkos aprašas (toliau – Aprašas) reglamentuoja ikimokyklinio ugdymo įstaigų, mokyklų ikimokyklinio ugdymo skyrių, daugiafunkcinių centrų (toliau – Švietimo įstaigos) finansavimo iš biudžeto lėšų vertinimo kriterijus, poreikio pateikimą, lėšų skyrimą.

2. Konkretų Rokiškio rajono savivaldybės tikslinės paskirties lėšų dydį kiekvienais metais, patvirtina savivaldybės biudžetą, nustato Rokiškio rajono savivaldybės taryba, numatydama jas savivaldybės administracijai savivaldybės veiklos plano programos ,,Ugdymo kokybės ir mokymosi aplinkos užtikrinimas“ (02) priemonei ,,Lauko aikštelėms ikimokyklinėse įstaigose atnaujinti ir darbo vietoms įvertinti“. Lėšas administruoja jų asignavimų valdytojas – Švietimo ir sporto skyrius.

**II SKYRIUS**

**FINANSAVIMO VERTINIMO KRITERIJAI**

3. Lėšos Švietimo įstaigų lauko aikštelėms atnaujinti kiekvienais metais skiriamos iš programos ,,Ugdymo kokybės ir mokymosi aplinkos užtikrinimas“ Rokiškio rajono savivaldybės tarybos sprendimu siekiant pagerinti ugdymo(si) aplinką.

4. Finansavimas skiriamas vadovaujantis šiais vertinimo kriterijai:

4.1. higienos reikalavimų neatitikimo aktai;

4.2. lauko aikštelių įrenginiai avarinės būklės;

4.3. sugedę, susidėvėję, sulužę, lauko aikštelių įrenginiai neatitinkantys saugos reikalavimų;

4.4. kokybiško ugdymo užtikrinimui reikalingi įrenginiai.

**III SKYRIUS**

**POREIKIO PATEIKIMO IR SVARSTYMO TVARKA**

 5. Švietimo įstaigos lauko aikštelių atnaujinimo poreikį pateikia iki kiekvienų einamų metų gegužės 10 d. užpildydamos paraišką (1 priedas) per Google formą <https://forms.gle/2vHJwLd3YMqAjkCb7> .

 6. Priemonės vykdytojas apibendrina Švietimo įstaigų pateiktą lauko aikštelių atnaujinimo poreikį ir teikia komisijai.

 7. Ne vėliau kaip per 15 darbo dienų nuo visų paraiškų pateikimo Švietimo įstaigų poreikį lauko aikštelėms atnaujinti vertina ir lėšas paskirsto komisija, sudaryta Rokiškio rajono savivaldybės administracijos direktoriaus įsakymu.

 8. Paskirsčius lėšas teikiama Rokiškio rajono savivaldybės administracijos direktoriui tvirtinti biudžeto lėšų paskyrimą Švietimo įstaigoms lauko aikštelėms atnaujinti.

**IV SKYRIUS**

**LĖŠŲ SKYRIMAS IR ATSISKAITYMAS**

9. Biudžeto lėšos, skirtos Švietimo įstaigoms lauko aikštelėms atnaujinti tvirtinamos Rokiškio savivaldybės administracijos direktoriaus įsakymu, atsižvelgiant į Lėšų paskirstymo Rokiškio rajono švietimo įstaigų lauko aikštelėms atnaujinti komisijos protokolą ir parengtą lentelę (2 priedas).

10. Su Švietimo įstaigomis sudaroma Savivaldybės lėšų naudojimo sutartis, vadovaujantis Rokiškio rajono savivaldybės administracijos direktoriaus įsakymu patvirtinta biudžeto lėšų naudojimo sutarties forma ir jos priedais.

11. Švietimo įstaigos pateikia finansines ataskaitas (pagal savivaldybės biudžeto naudojimo sutartį) iki einamųjų metų gruodžio 10 d.

12. Nepanaudotas biudžeto lėšas, bet ne vėliau kaip iki einamųjų metų gruodžio 15 d., Švietimo įstaigos grąžina į Rokiškio rajono savivaldybės biudžeto atsiskaitomąją banko sąskaitą, kuri nurodyta savivaldybės biudžeto lėšų naudojimo sutartyje.

**V SKYRIUS**

**BAIGIAMOSIOS NUOSTATOS**

13. Programos „Ugdymo kokybės ir mokymosi aplinkos užtikrinimas“ vykdymą, paskirtų asignavimų naudojimo teisėtumą ir ekonomiškumą kontroliuoja asignavimų vykdytojas – Švietimo ir sporto skyriaus vedėjas.

14. Vykdytojai, pažeidę aprašo ar / ir sudarytos sutarties reikalavimus, atsako teisės aktų nustatyta tvarka.

15. Šis Aprašas tvirtinamas, keičiamas ir pripažįstamas netekusiu galios savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės švietimo įstaigų virtuvės įrangos įsigyjimo, higienos reikalavimams vykdyti, tvarkos aprašo

1 priedas

**ROKIŠKIO RAJONO SAVIVALDYBĖS IKIMOKYKLINIŲ ĮSTAIGŲ LAUKO AIKŠTELIŲ ATNAUJINIMO PARAIŠKA**

|  |  |  |  |  |  |
| --- | --- | --- | --- | --- | --- |
| Eil.Nr. | Švietimo įstaigos pavadinimas | Virtuvės įrangos pavadinimas | Lėšų poreikis | Poreikio pagrindimas | Pastabos |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Rokiškio rajono savivaldybės švietimo įstaigų virtuvės įrangos įsigyjimo, higienos reikalavimams vykdyti, tvarkos aprašo

2 priedas

**LĖŠŲ ……. METAMS PASKIRSTYMAS ROKIŠKIO RAJONO SAVIVALDYBĖS IKIMOKYKLINIŲ ĮSTAIGŲ LAUKO AIKŠTELIŲ ATNAUJINIMUI**

|  |  |  |
| --- | --- | --- |
| Eil.Nr. | Švietimo įstaigos pavadinimas | Lėšos (Eur) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |